Tasekla d tamrayt n yal timetti deg umaḍal, yal agdud yefka-as azal, ufan-tt-id d abrid ad d-ssufɣen iḥulfan nsen d wayen i ttidiren. Tasekla tamaziɣt am nettat am tsekliwin n umaḍal merra tesɛa azal deg tmetti, tasekla-agi d tin yeṭtfen abrid n timawit deg waṭas n leqrun, tasut teǧǧa-tt-id i tayeḍ, telḥa-d seg yimi ɣer umeẓẓuɣ, maca tasekla-agi ur teqqim ara kan deg yiwen n umkan acku teḍfer abrid nniḍen. D abrid n tira.